सलीम की पत्नी ने कहा, “मेरे पति ने अनेक अमरनाथ श्रद्धालुओं की जान बचाई है, मुझे इस पर गर्व है। भले ही और हमले होते रहें, मैं तब भी उन्हें अमरनाथ, यात्रियों के साथ भेजूंगी।” सलीम का परिवार महाराष्ट्र के पीपलखेड़ा का रहने वाला है। खबरों के मुताबिक इस परिवार का कोई न कोई सदस्य पिछले 15 सालों से श्रद्धालुओं को अमरनाथ यात्रा के लिए लेकर जाता रहा है। वहीं सलीम के पिता ने भी कहा कि उन्हें अपने बेटे पर गर्व है। उन्होंने कहा, “भारत में हिंदू-मुस्लिम सद्भाव से रहते हैं। एक-दूसरे की मदद के लिए तत्पर रहते हैं। वह गद्दार हैं जो धर्म-संप्रदाय और कौम के नाम पर दोनों समुदायों को बांटना चाहते हैं, दरार पैदा करने की कोशिश करते हैं।”